**ACTA REUNIÓ LLAVOR CREATIVITAT 25/01/2019**

**Assistents:** Laia Sió, Elisa Rosanes, Joan Valls, Elisabeth Garcia, Mireia Biosca i Olga Clop.

**Vocals:** Laia Sió, Joan Valls, Olga Clop.

**S’excusen:** Laura Dejuan, Amàlia Ametlló, Sara, Jordi, Mònica.

**DESENVOLUPAMENT DE LA SESSIÓ:**

**OBJECTIUS DE LA LLAVOR:**

Treballar la creativitat entre totes les seves facetes

**PROPOSTES D’ACTIVITATS A REALITZAR DURANT L’ANY 2019**

La Mireia proposa d’anar a turisme i preguntar les activitats que realitzen al turó de gardeny, i altres propostes de visites de Lleida.

La Laura Dejuan proposa d’anar a visitar la sala d’experimentació de la UdL. Proposem oferir unes dates i uns horaris i unes places concretes i nosaltres fer la gestió d’apuntar-los.

La Laia s’ha posat en contacte amb la Fundació Sorigué per a realitzar una visita dinamitzada a l’exposició de l’Óscar Muñoz “des/materialitzacions” seguida d’un taller creatiu relacionat amb la exposició.. Aquest taller es realitzarà **el dia 2 i 10 de febrer**, amb una capacitat de 10 famílies en cada taller.

Es decideix que aquest any pels contes frescos 2019 contractarem el mateix espectacle que l’any passat i ho farem el **dia 16 de juny** durant la lluna plena del mes de juny al claustre del castell. El consorci del turó pagarà 300 €, i nosaltres, amb la subvenció que se’ns ha atorgat del casal de la dona pagarem el que falta per completar el preu de l’espectacle.

 Com que l’any passat va tenir molt èxit els Contes frescos a la Fresca a l’Arboretum, i estem molt motivats, és decideix programar la primera edició dels Contes frescos Kids a l’arboretum amb l’actuació del Jordi Viladomat. La Mireia, el Joan i l’Elisa parlaran amb el Jordi per preguntar disponibilitat, i el Joan també parlarà amb l’Uri de Ponent roots per saber disponibilitat i pressupost. Creem grup de treball, el grup de treball serà obert a totes aquelles persones que hi vulguin participar. Acordem proposar les dates **11 o 18 de juliol.** El Jordi Viladomat ja havia col·laborat en un conta conte de la nostra llavor. Va realitzar uns poemes musicats que van tenir molt èxit. Pensem dividir l’activitat en tres parts fent itinerari, conte musicat i pic nic amb música.

El mes de març realitzarem els tallers de creació de contes breus amb la Sílvia Codina. Possibles dates: **2, 16 o 30 de març**, a concretar amb la Panera. Es decideix cobrar un import de 5€ per família i oferir-ne dos sessions, d’aquesta manera com que les places són molt limitades, assegurar-nos que totes les places queden cobertes. El taller per adults de la Sílvia també acordem haver de pagar 5€ per participant. La llavor creativitat juntament amb la subvenció costejarà l’import dels tallers. El taller dels adults que porta per títol “ Els quatre temperaments i els colors de l’Ànima “, parlarem amb la llavor de creixement personal per si en volen assumir una part de l’import. Es parlarà amb la Panera per dur-los a terme en el seu espai.

Es proposa al mes d’abril fer un conta contes casolà aquí a la Baula, per disponibilitat de dates i perquè no coincideixi amb l’esplai, es fixa el **dia 3 maig a les 18:00.**

El mes de **juny** es proposa fer un **taller de circ en família**, la Laia preguntarà pressupost. S’oferirà a tota la llavor. Si el curs agrada es proposarà de fer-ne un altre al setembre.

Com a futures propostes l’Amàlia proposa: Taller de llum amb els artistes: Lola Solanilla i Gonzalo Martin. Taller amb la Marta Casals de dansa creativa l’Elisabeth preguntarà pressupost, el compromís seria un dissabte al mes. S’estudiarà si poden entrar a la subvenció del pròxim any. Aquestes propostes les comentarem amb la Panera per si hi hagués la possibilitat de realitzar-les conjuntament.

ALTRES ACTIVITATS QUE S’HAN COMENTAT I QUEDEN PENDENTS DE PROGRAMAR:

* Conta contes, tant a nivell intern de la llavor com sol·licitar la participació d’alguna persona que ens vulgui realitzar el conta conte.
* Taller de tapissos a l’espai que hi ha davant de l’Abacus.
* Visita a les pintures del Cogul i taller amb pigments naturals, seria plantejar una sortida per anar a passar el dia.
* Taller de veu per a adults amb Marta Rosell.
* Taller de teatre, representem la llegenda de Sant Jordi.
* Taller de cuina creativa: ens preparem el berenar.
* Taller amb la Sílvia Codina per a infants a la Baula
* Taller de recol·lecta al bosc o al riu de pedres i decoració d’aquestes.
* Taller amb la Roser de la Panera de pintar sense pintura.
* Conta contes al Genet Blau

**COSES PENDENTS**

Es planteja crear un lema que es repeteixi als cartells o activitats de la llavor.

“Apaga el mòbil, encén el cervell i siguis creatiu”

“Apaga el mòbil, connecta els sentits i siguis creatiu”